Ostralindas

Ostralindas () – miestas Australijos pietvakariuose, Vakarų Australijos valstijoje, Harvio grafystėje. Banberio priemiestis. Įsikūręs Lešeno estuarijos pakrantėje, prie Kolio ir Bransviko upių, apie 11 km į šiaurės rytus nuo Banberio centro. 15 988 gyventojai (2021 m.).

 Istorija 
Gyvenvietę suplanavo ir XIX a. penktojo dešimtmečio pradžioje įkūrė „Vakarų Australijos žemės bendrovė” (Western Australian Land Company). Buvo tikimasi didelio kolonistų skaičiaus ir planuojama veisti arklius eksportui į Britų Indiją (pagal šią idėją ir gyvenvietės pavadinimas – Australia + India). Tačiau norinčių įsikurti atsirado nedaug: iki 1842 m. atvyko tik 440 naujakurių, o 1843 m. gyvenvietė beveik apleista – dirvožemis pasirodė per skurdus, o klimatas – netinkamas (per daug lietaus žiemą ir per mažai vasarą). Galutinai projekto atsisakyta 1875 m.Australind, WA, Aussie Towns. Nuoroda tikrinta 2022-09-20.

Nepaisant šių nesėkmių, Ostralindas išaugo į nedidelį pakrantės miestelį ir liko svarbiausia gyvenviete Harvio-Bransviko regione. XIX a. septintajame dešimtmetyje Ostralinde buvo mokykla, pašto skyrius ir sandėlis. 1898 m. miestelyje gyveno 33 žmonės,Population of Western Australia, Western Mail, p. 23, 1898-04-22. Nuoroda tikrinta 2022-09-20. 1971 m. – 418. Sparčiau pradėjo augti XX a. pabaigoje, plečiantis Banberiui: 1981 m. Ostralinde buvo daugiau nei 1600, o 2001 – jau apie 10 tūkst. gyventojų.Leschenault Regional Park Establishment Plan , Western Australian Planning Commission, 2017 m. liepa, p. 23. Nuoroda tikrinta 2022-09-21.

 Galerija 

 Šaltiniai 

Kategorija:Vakarų Australijos miestai